Sammenligner du med barberskum fra trykkboks er det kort sagt tre ting. Miljø, pris og kvalitet. En fast barbersåpe eller barberkrem er meget kompakt og leveres vanligvis i pappemballasje eller resirkulerbar aluminium. Det er ingen drivgasser eller plastemballasje som med skum på trykkboks. Selve produksjonen av barbersåpa eller kremen er vanligvis også mer miljøvennlig enn industriell produksjon av barberskum.
Selv om en barbersåpe eller barberkrem kan koste litt mer enn barberskum fra trykkboks, så vil den vare utrolig lenge. Det trengs bare noen strøk med kosten over såpa for å lage skum eller en liten mengde barberkrem. Pris pr. barbering er dermed veldig lav.
Og ikke minst, med en kvalitetssåpe eller krem i kombinasjon med barberkost er det mulig å lage meget godt barberskum. Mange av såpene stammer fra kvalitetsprodusenter og du merker at både ingredienser og duft gjør barberingen til en glede!